Inés Ibáñez de Maeztu Izaguirre

Inés Ibáñez de Maeztu Izaguirre (Bilbo, XX. mendea) jarduneko Arartekoa da (Euskal Herriko Herriaren Defendatzailea).

 Biografia 
Bilbon jaio zen, Luis Ibañez de Maeztu Ruiz de Alegria eta Mª Luisa Izagirreren alaba. Geografia eta Historian graduatu zen Deustuko Unibertsitatean, 1987an. 1989an, Irakaskuntzarako Gaitasun Ziurtagiria lortu zuen Euskal Herriko Unibertsitatean(EHU). 2000. urtean , Andaluziako Hezitzaileen Elkargoan Gizarte Hezitzailearen lanbide-gaikuntza titulua eskuratu zuen. 2005ean Bitartekaritzan trebatu zen Urrutiko Hezkuntzarako Unibertsitate Nazionalean (UNED, erderaz).

Ibilbide profesionala

1977tik 1985era Bilbon lan egin zuen, metalaren sektoreko enpresa pribatu bateko kontabilitate-saileko administrari gisa. 1985ean Justizia Ministerioaren menpeko Kantabriako Adingabeen Zentrora joan zen. 1987an Pontevedrara joan zen, adingabeen zentroko hezitzaile gisa lan egitera.

1988 eta 2000 urteen artean Justizia Ministerioaren menpe zegoen Gasteizko Adingabeen Epaitegiko eta ondoren Eusko Jaurlaritzaren talde teknikoan hezitzaile gisa lan egin zuen. 2000. urtean Bilbora joan zen Eusko Jaurlaritzako talde psikosozial judizialean hezitzaile/bitartekari gisa lan egitera. 2013 eta 2015 urteen artean Bilboko talde psikosozial judizialeko heitzaile/bitartekari lanetan aritu zen.

2009tik 2013ra Eusko Jaurlaritzako Justizia eta Herri Administrazio Saileko Giza Eskubideen zuzendaria izan zen. 2011. urtean Giza Eskubideen Defendatzaileen Programa jarri zuen abian. 2012ko ekainetik urrira bitartean, 1960 eta 1978 urteen artean poliziaren gehiegikerien biktimak baloratzeko lehenengo batzordea zuzendu zuen.Diktadura frankistan Euskal Autonomia Erkidegoan bizi izandako motibazio politikoko indarkeriaren testuinguruan 1960 eta 1978 urteen artean izandako giza eskubideen urraketen ondorioz sufrimendu bidegabeak jasan zituzten biktimak aitortu eta erreparatzeko ; ekainaren 12ko 107/2012 Dekretuak ahabidetu zuena.

2015etik 2019ra Bilboko Udaleko Mugikortasun eta Jasangarritasun Saileko zinegotzi ordezkaria izan zen, eta, ondoren, Eusko Jaurlaritzako Lan eta Justizia Saileko Justizia zuzendaria izan zen. 2021ean, Arartekoaren ondokoa izan zen. 2025ean, jarduneko Arartekoa izango da, Eusko Legebiltzarrak titularra aukeratu arte.. "026ko otsailetik aurrera Mikel Manzisidor De La Fuente da ararteko berria.

 Erreferentziak 

 Kanpo loturak >> Jarri bigarren esteka lehenengoa bezala 

 Consejo de Jóvenes / Nerabeen Kontseilua - Hobekuntzarako proposamenak. Arartteko herriaren defendatzailea 2024an. Arartekoa, 2023ko abenduaren 5a
 Euskadiko V. Logistika Jardunaldia "Hornikuntza-kate konektatua, 4.0 logistika" 2015eko uztailaren 1ean. Ines Ibañez de Maeztu. Zirkulazio, Garraio eta Ingurumen Saileko zinegotzi ondokoa. Bilboko Udala.